**Te rog, Doamne**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doamne, de ce tai chitanţă

Şi celor nevinovaţi ?

Chiar nu are importanţă

Că îi plâng surori şi fraţi ?

I-ai luat tineri, i-ai luat iute,

Prea devreme dintre noi.

Cred în toate cele sfinte,

Dar dreptate parcă voi.

N-au purtat cu ei păcate

Nici prea multe, nici prea mari,

Să plătească după fapte

Osândiri atât de tari.

Doamne, eu te rog promite

Că de-acum te vei gândi,

Şi cu grijă vei decide

Cine, pentru ce-o muri.